การระบาดทั่วของโควิด-19 ในประเทศซาอุดีอาระเบีย

การระบาดทั่วของโควิด-19 โดยได้รับการยืนยันว่าเริ่มต้นขึ้นที่ประเทศซาอุดีอาระเบีย เมื่อวันที่ 2 มีนาคม พ.ศ. 2563

**ภูมิหลัง**
เมื่อวันที่ 12 มกราคม พ.ศ. 2563 องค์การอนามัยโลก (WHO) ยืนยันว่าโคโรนาไวรัสสายพันธุ์ใหม่เป็นสาเหตุของการเจ็บป่วยทางเดินหายใจในกลุ่มคนในเมืองอู่ฮั่น มณฑลหูเป่ย์ ประเทศจีน ซึ่งรายงานต่อองค์การอนามัยโลกในวันที่ 31 ธันวาคม พ.ศ. 2562
อัตราป่วยตายของผู้ป่วยสำหรับโควิด-19 นั้นต่ำกว่าโรคซาร์ส พ.ศ. 2546 มาก แต่การแพร่เชื้อมีความหมายมากกว่า ด้วยจำนวนผู้เสียชีวิตที่มีนัยสำคัญ

**เส้นเวลา**

**มีนาคม**
เมื่อวันที่ 2 มีนาคม พ.ศ. 2563 ทางการประเทศซาอุดีอาระเบียได้ออกมายืนยันพบผู้ติดเชื้อรายแรก จากที่ผู้ติดเชื้อมาจากประเทศอิหร่านก่อนผ่านทางประเทศบาห์เรน และกลับมายังประเทศซาอุดีอาระเบีย
*วันที่ 4 มีนาคม ทางการซาอุดีอาระเบียได้แถลงการณ์ว่าพบผู้ติดเชื้อเป็นรายที่สอง ซึ่งเป็นเพื่อนของผู้ติดเชื้อรายแรก โดยเขาได้มาเจอกันที่สะพานข้ามแดนของประเทศบาห์เรน โดยเขาไม่บอกว่าเขามาจากประเทศอิหร่าน
*วันที่ 5 มีนาคม กระทรวงสาธารณสุขซาอุดีอาระเบียได้ประกาศพบผู้ติดเชื้อเพิ่ม 3 ราย; สองรายกลับจากการท่องเที่ยวประเทศอิหร่านผ่านทางประเทศคูเวต และหนึ่งรายเป็นเพื่อนของสองกรณีแรก
*วันที่ 7 มีนาคม กระทรวงสาธารณสุขซาอุดีอาระเบียได้ประกาศพบผู้ติดเชื้อเพิ่ม 2 ราย โดยทั้งสองเป็นผู้หญิง รายแรกมาจากประเทศอิหร่านผ่านทางประเทศบาห์เรน และอีกรายมาจากเมืองนาจาฟ ประเทศอิรัก ผ่านทางสหรัฐอาหรับเอมิเรตส์ โดยทั้งคู่ปกปิดข้อมูล ทำให้พวกเธอสามารถเข้ามายังประเทศได้
*วันที่ 8 มีนาคม กระทรวงสาธารณสุขซาอุดีอาระเบียได้ประกาศพบผู้ติดเชื้อเพิ่ม 4 ราย สามในสี่รายติดเชื้อมาจากกรณีก่อนหน้าที่ผู้ติดเชื้อนั้นมาจากประเทศอิหร่าน และอีกรายติดเชื้อมาจากประเทศอิหร่านผ่านทางสหรัฐอาหรับเอมิเรตส์
*วันที่ 9 มีนาคม ทางการซาอุฯ ประกาศพบผู้ติดเชื้อเพิ่มอีก 4 ราย โดยเป็นชาวซาอุ ชาวบาห์เรนสองราย และชาวอเมริกัน ทั้งหมดถูกกันตัวที่เมืองคาติป และเมืองรียาด
*วันที่ 10 มีนาคม กระทรวงสาธารณสุขซาอุดีอาระเบียได้ประกาศพบผู้ติดเชื้อเพิ่มอีก 5 ราย รวมผู้ติดเชื้อทั้งหมด 20 ราย
*วันที่ 11 มีนาคม กระทรวงสาธารณสุขซาอุดีอาระเบียประกาศพบผู้ติดเชื้อ 1 ราย เป็นชาวอียิปต์ ในวันเดียวกัน ทางกระทรวงได้ประกาศเพิ่มว่าพบผู้ติดเชื่อเพิ่มอีก 24 ราย โดย 21 ราย เป็นชาวอียิปต์ผู้คลุกคลีกับผู้ที่มีผลเลือดตรวจออกมาพบว่าเป็นบวก ฉะนั้น ทำให้มีผู้ติดเชื้อรวมภายในประเทศทั้งหมด 45 ราย
*วันที่ 12 มีนาคม กระทรวงสาธารณสุขซาอุดีอาระเบียประกาศพบผู้ติดเชื้อเพิ่ม 17 ราย จากโรคติดเชื้อไวรัสโคโรนา 2019 รวมติดเชื้อทั้งราชอาณาจักรทั้งหมด 62 ราย
*วันที่ 13 มีนาคม กระทรวงสาธารณสุขซาอุดีอาระเบียประกาศพบผู้ติดเชื้อเพิ่ม 24 ราย รวมติดเชื้อในประเทศซาอุดีอาระเบียรวม 86 ราย
*วันที่ 14 มีนาคม กระทรวงสาธารณสุขซาอุดีอาระเบียประกาศพบผู้ติดเชื้อเพิ่ม 17 ราย รวมติดเชื้อในประเทศซาอุดีอาระเบียรวม 103 ราย
*วันที่ 15 มีนาคม กระทรวงสาธารณสุขซาอุดีอาระเบียประกาศพบผู้ติดเชื้อเพิ่ม 15 ราย รวมติดเชื้อในประเทศซาอุดีอาระเบีย 118 ราย
*วันที่ 16 มีนาคม กระทรวงสาธารณสุขซาอุดีอาระเบียประกาศพบผู้ติดเชื้อเพิ่ม 15 ราย รวมติดเชื้อในประเทศซาอุดีอาระเบีย 133 ราย
*วันที่ 17 มีนาคม กระทรวงสาธารณสุขซาอุดีอาระเบียประกาศพบผู้ติดเชื้อเพิ่ม 38 ราย รวมติดเชื้อในประเทศซาอุดีอาระเบีย 171 ราย
*วันที่ 18 มีนาคม กระทรวงสาธารณสุขซาอุดีอาระเบียประกาศพบผู้ติดเชื้อเพิ่ม 67 ราย หกรายเป็นเด็ก รวมติดเชื้อทั้งราชอาณาจักรรวมทั้งหมด 238 ราย 
*วันที่ 19 มีนาคม กระทรวงสาธารณสุขซาอุดีอาระเบียประกาศพบผู้ติดเชื้อเพิ่ม 36 ราย กระทรวงได้แถลงต่อว่ามีผู้ติดเชื้อในราชอาณาจักรรวมทั้งหมด 274 ราย มีผู้ติดเชื้อหายทั้งหมด 8 รายจากสองกรณี โดยไม่มีรายงานพบผู้ที่เสียชีวิต
*วันที่ 20 มีนาคม ทางการรายงานว่าพบผู้ติดเชื้อเพิ่มอีก 70 รายจากโรคติดเชื้อไวรัสโคโรนา 2019 กระทรวงสาธารณสุขราชอาณาจักรซาอุดีอาระเบียแถลงว่าจากการพบผู้ติดเชื้อเพิ่มขึ้น 70 รายจากโรคติดเชื้อไวรัสโคโรนา 2019 (โควิท-19) ส่งผลให้ผู้ติดเชื้อสะสมภายในประเทศซาอุดีอาระเบียรวม 344 ราย โดยช่วงค่ำ กระทรวงแถลงพบผู้ติดเชื้อเพิ่มอีก 11 ราย โดยทั้งหมดมาจากประเทศ: โมร็อกโก, อินเดีย, จอร์แดน, ฟิลิปปินส์, สหราชอาณาจักร, สหรัฐอาหรับเอมิเรตส์ และสวิตเซอร์แลนด์ โดยทั้ง 11 รายถูกกักตัวจากท่าอากาศยานมายังโรงพยาบาล โดยทั้งหมดถูกกักตัวที่เมืองริยาด
*วันที่ 21 มีนาคม ทางการซาอุดีอาระเบียแถลงว่าจากการพบผู้ติดเชื้อเพิ่มขึ้น 48 รายจากโรคติดเชื้อไวรัสโคโรนา 2019 (โควิด-19) รวมที่พบทั้งหมด 392 ราย โดยกระทรวงสาธารณสุขซาอุดีอาระเบียได้จดทะเบียนหมายเลขฉุกเฉิน 937 สำหรับผู้ที่ต้องการข้อมูล หรือสงสัยว่าติดเชื้อโรคโควิด-19 เพื่อความสบายใจ
*วันที่ 22 มีนาคม กระทรวงสาธารณสุขซาอุดีอาระเบียประกาศพบผู้ติดเชื้อเพิ่ม 119 ราย รวมติดเชื้อในประเทศซาอุดีอาระเบีย 511 ราย
*วันที่ 23 มีนาคม กระทรวงสาธารณสุขซาอุดีอาระเบียประกาศพบผู้ติดเชื้อเพิ่ม 51 ราย รวมติดเชื้อในประเทศซาอุดีอาระเบีย 562 ราย
*วันที่ 24 มีนาคม กระทรวงสาธารณสุขซาอุดีอาระเบียประกาศพบผู้ติดเชื้อเพิ่ม 205 ราย รวมติดเชื้อในประเทศซาอุดีอาระเบีย 767 ราย และมีการรายงานว่าชายชาวอัฟกานิสถานอายุ 51 ปี อาศัยอยู่ในเมืองมะดีนะฮ์, ประเทศซาอุดีอาระเบีย เสียชีวิตลงเนื่องด้วยสาเหตุโรคติดเชื้อไวรัสโคโรนา 2019 รายแรกของประเทศ โดยชาวอัฟกาฯ รายนี้เสียชีวิตในวันที่ 23 มีนาคม

**เมษายน**
เมื่อวันที่ 1 เมษายน มีผู้ติดเชื้อเพิ่มจากโรคติดเชื้อไวรัสโคโรนา 2019 ทั้งหมด 157 รายตามที่กระทรวงได้รายงานไว้ รวมทั้งหมด 1,720 ราย
*วันที่ 8 เมษายน เดอะนิวยอร์กไทมส์ รายงายว่าสมาชิกราชวงศ์ซาอุดีอาระเบีย 150 รายพบผลการทดลองเป็นบวก หลานของกษัตริย์ทรงติดเชื้อและกำลังเข้ารับการรักษาตัวจากโรคติดเชื้อไวรัสโคโรนา 2019
*วันที่ 9 เมษายน กระทรวงสาธารณสุขซาอุดีอาระเบียประกาศพบผู้ติดเชื้อเพิ่ม 355 ราย รวมติดเชื้อในประเทศซาอุดีอาระเบีย 3,287 ราย เสียชีวิตเพิ่ม 3 ราย รักษาหายแล้ว 35 รายตามรายงาน
*วันที่ 10 เมษายน กระทรวงสาธารณสุขซาอุดีอาระเบียประกาศพบผู้ติดเชื้อเพิ่ม 364 ราย รวมติดเชื้อในประเทศซาอุดีอาระเบีย 3,651 ราย เสียชีวิตเพิ่ม 3 ราย รักษาหายแล้ว 19 รายตามรายงาน
*วันที่ 11 เมษายน กระทรวงสาธารณสุขซาอุดีอาระเบียประกาศพบผู้ติดเชื้อเพิ่ม 382 ราย รวมติดเชื้อในประเทศซาอุดีอาระเบียิ 4,033 ราย เสียชีวิตเพิ่ม 5 ราย รักษาหายแล้ว 35 รายตามรายงานของกระทรวง
*วันที่ 20 เมษายน ยอดผู้ติดเชื้อทะลุ 10,000 ราย รัฐมนตรีว่ากระทรวงสาธารณสุขซาอุดีอาระเบีย ได้ให้เหตุผลการก้าวกระโดดของยอดผู้ติดเชื้อในราชอาณาจักรว่า "เป็นเพราะการที่เรามีเครื่องมือทางการแพทย์ที่มีศักยภาพเพียงพอที่สามารถตรวจหาเชื้อได้"
*วันที่ 28 เมษายน มีผู้ติดเชื้อเกิน 20,000 ราย โดยมีผู้ติดเชื้อรวมทั้งหมด 17,141 ราย
*วันที่ 30 เมษายน มีผู้ติดเชื้อเกิน 22,000 รายโดยมีผู้ติดเชื้อรวมทั้งหมด 1,351 ราย สำหรับกรณีเป็นชาวซาอุฯ คิดเป็นร้อยละ 17 และเป็นชาวต่างชาติคิดเป็นร้อยละ 83

**พฤษภาคม**
เมื่อวันที่ 1 พฤษภาคม มีผู้ติดเชื้อโรคเกินกว่า 24,000 ราย โดยมีผู้ติดเชื้อเพิ่มรายใหม่ 1,344 ราย รวมติดเชื้อทั้งหมด 24,097 ราย
*วันที่ 4 พฤษภาคม มีผู้ติดเชื้อรวมทั้งหมด 22,656 ราย แบ่งเป็นพลเมืองชาวซาอุฯ ร้อยละ 18
*วันที่ 5 พฤษภาคม มีผู้ติดเชื้อเกินกว่า 30,000 ราย
*วันที่ 9 พฤษภาคม มีผู้ติดเชื้อรวมทั้งหมด 37,136 ราย และมีผู้ที่รักษาหายเกินกว่า 10,000 ราย
*วันที่ 28 พฤษภาคม มีผู้ติดเชื้อรวมกว่า 80,000 ราย และประเทศซาอุดีอาระเบียเริ่มมาตรการผ่อนปรนทุกเมืองในประเทศ ยกเว้น เมกกะ ภายในวันที่ 21 มิถุนายน

**มิถุนายน**
เมื่อวันที่ 3 มิถุนายน มีผู้ติดเชื้อรวมกว่า 90,000 ราย นับเป็นร้อยละของผู้รักษาหาย ร้อยละ 74 ซึ่งมีผู้รักษาหายรวมทั้งหมด 68,159 ราย
*วันที่ 7 มิถุนายน มีผู้ติดเชื้อรวมกว่า 100,000 ราย รักษาหาย 72,817 ราย และผู้เสียชีวิต 712 ราย

**ผลสืบเนื่อง**

**พื้นที่ศาสนา**
เมื่อวันที่ 27 กุมภาพันธ์ พ.ศ. 2563 ทางการประเทศซาอุดีอาระเบีย ได้ออกมาตรการสำหรับนักท่องเที่ยวและ/หรือนักแสวงบุญในการอุมเราะห์ที่นครเมกกะ หรือการเยี่ยมชมมัสยิดอันนะบะวีที่เมืองมะดีนะฮ์ มาตราการนี้ยังรวบถึงการควบคุมผู้ที่เดินทางไปท่องเที่ยวหรือแสวงบุญในประเทศเสี่ยงต่อการติดเชื้อโคโรนาไวรัสสายพันธุ์ใหม่ SARS-CoV-2
วันที่ 5 มีนาคม ทางการซาอุดีอาระเบียเพิ่มขั้นตอนในการควบคุมเชื้อไวรัสโดยการประกาศการเฝ้าระวังในมัสยิดใหญ่แห่งนครเมกกะ และมัสยิดอันนะบะวี ซึ่งรวมถึงการปิดมัสยิดในช่วงเวลาชั่วคราว เพื่อพ่นน้ำยาฆ่าเชื้อไวรัส
วันที่ 9 มีนาคม ทางการซาอุดีอาระเบียได้กระทำระงับการละหมาดและละหมาดประจำวันศุกร์ ทั้งในและนอกกำแพงมัสยิดใหญ่สองที่ที่นครเมกกะ และเมืองมะดีนะฮ์ เพื่อหยุดยั้งกับระงับโคโรนาไวรัสสายพันธุ์ใหม่

**การระงับจากพื้นที่เสี่ยง**
เมื่อวันที่ 2 กุมภาพันธ์ นักเรียนซาอุดีอาระเบียสิบรายมาจากเมืองอู่ฮั่น ได้ถูกกักกันตัวก่อนที่จะนำไปตรวจหาไวรัส ผลออกมาเป็นลบ จากการตรวจหาเชื้อโคโรนาไวรัสสายพันธุ์ใหม่ โดยมีการประกาศผลในวันต่อมา  อย่างไรก็ตาม กลุ่มนักเรียนซาอุฯ ถูกกักกันตัวเป็นเวลาสองสัปดาห์ ก่อนที่จะส่งตัวกลับบ้านกันทุกคนอย่างปลอดภัย

**คมนาคม**
เมื่อวันที่ 6 กุมภาพันธ์ ทางการซาอุดีอาระเบียประการระงับการเดินทางไปยังประเทศจีน
ประเทศซาอุดีอาระเบียระงับเที่ยวบินการเดินทางจากประเทศไปยังประเทศจีน อย่างเป็นทางการเมื่อวันทื่ 2 กุมภาพันธ์ พ.ศ. 2563
วันที่ 20 มีนาคม กระทรวงมหาดไทยซาอุดีอาระเบียแถลงการณ์ระงับการให้บริการขนส่งมวลชนทุกแขนง อาทิ ท่าอากาศยาน รถโดยสารสาธารณะ และรถยนต์รับจ้างสาธารณะ เป็นต้น โดยจะเริ่งมีผลบังคับใช้ในวันที่ 21 มีนาคม พ.ศ. 2563

**การคัดกรอง**
เมื่อวันที่ 28 กุมภาพันธ์ กระทรวงต่างประเทศซาอุดีอาระเบียแถลงการณ์ให้ยับยั้งประชาชนในเครือของคณะมนตรีความร่วมมือรัฐอ่าวอาหรับ (GCC) ในการเข้ามายังในประเทศ ประชาชนในเครือคณะมนตรีความร่วมมือรัฐอ่าวอาหรับในประเทศซาอุดีอาระเบียจะต้องถูกกักตัวเป็นเวลา 14 วัน จนกว่าจะไม่ตรวจพบโคโรนาไวรัสสายพันธุ์ใหม่ เพื่อความปลอดภัยของประชาชน

**พื้นที่ควบคุม**
เมื่อวันที่ 8 มีนาคม ทางการซาอุดีอาระเบียได้ระงับการคมนาคมเข้าสู่เมืองกาติปทั้งภายในเมืองและภายนอกเมืองทางชายฝั่งตะวันออกเป็นการชั่วคราว มีการรายงานว่ามีการนำแท่งซีเมนต์มากีดขวางเส้นทางหลักในการเข้าสู่เมืองกาติป กระทรวงมหาดไทยซาอุฯ ประกาศว่าพื้นที่นั้นเป็นพื้นที่เสี่ยงต่อการติดไวรัส

**มาตรการอื่น ๆ**
เมื่อวันที่ 7 มีนาคม กระทรวงการกีฬาซาอุดีอาระเบียให้การเล่นทุกชนิดกีฬาเล่นในที่ปิด โดยกระทรวงยังมีประกาศเลื่อนการแข่งขันโอลิมปิกซาอุดีอาระเบีย 2020 เดิมจะจัดแข่งขันในเมื่อวันที่ 23 มีนาคม ถึง 1 เมษายน จนกว่าจะมีการจัดหาวันการแข่งขันใหม่ เมื่อสถานการณ์คลี่คลายลง วันที่ 14 มีนาคม กระทรวงให้การแข่งขันทุกการแข่งขันระงับหรือยับยั้งไว้ก่อน และสั่งให้ปิดสนามกีฬา ศูนย์กีฬา และโรงยิมกีฬา ทั้งหมดลง
วันที่ 8 มีนาคม กระทรวงศึกษาธิการซาอุดีอาระเบีย ได้ดำเนินการระงับโรงเรียนและมหาวิทยาลัยในประเทศซาอุดีอาระเบียในวันจันทร์ เพื่อควบคุมโรคติดเชื้อไวรัสโคโรนา 2019 การระงับในครั้งนี้ รวมถึง โรงเรียนเอกชน โรงเรียนรัฐบาล และสถาบันวิชาชีพ
วันที่ 4 มีนาคม กระทรวงกิจการเทศบาลและการชนบทซาอุดีอาระเบีย แถลงการณ์ระงับการเข้าถึงห้างสรรพสินค้า และสวนสนุก รวมถึงจะมีการเข้าไปพ่นน้ำยาฆ่าไวรัสทุกร้านอาหาร และยังระงับการประกอบพิธีกรรม อัมมีคนหมู่มากมารวมกัน เพื่อความปลอดภัย

**สถิติ**

**แผนภูมิ**

**อ้างอิง**
ซาอุดีอาระเบีย
หมวดหมู่:ประเทศซาอุดีอาระเบียในปี พ.ศ. 2563